Spisak dobitnika Zlatnog ljiljana (Prozor)
U ovom članku nalazi se spisak dobitnika Zlatnog ljiljana, vojnog odlikovanja Armije RBiH, sa područja općine Prozor. Hero (Avdo) Halem. Rođen 3. septembra 1970. u Herama. Poginuo 24. januara 1994. u Herama na dužnosti komandira voda u Samostalnom bataljonu Prozor. Zlatni ljiljan posthumno mu je dodijeljen 1994. Hero (Mehmed) Mustafa. Rođen 9. augusta 1972. u Herama. Zlatni ljiljan dobio 1995. kao pripadnik 446. brdske brigade. Hero (Mujo) Mustafa. Rođen 2. marta 1959. u Herama. Poginuo 21. januara 1994. u Herama na dužnosti zamjenika komandanta Samostalnog bataljona Prozor. Zlatni ljiljan posthumno mu je dodijeljen 1996. Hujdur (Mušo) Salko. Rođen 12. januara 1971. u Kutama. Zlatni ljiljan dobio 1994. kao pripadnik Samostalnog bataljona Prozor. Kadrić (Džahid) Mensur. Rođen 19. novembra 1954. u Kopčićima. Poginuo 8. oktobra 1993. u Krčevinama (Vitez) kao pripadnik 325. brdske brigade. Zlatni ljiljan posthumno mu je dodijeljen 1995. Kovačević (Nuvo) Rahman. Rođen 15. novembra 1970. u Krančićima. Poginuo u činu narednika 20. jula 1995. u rejonu Brda (Treskavica) na dužnosti zamjenika komandira voda u 446. lahkoj brigadi. Zlatni ljiljan posthumno mu je dodijeljen 1995. Vila (Adem) Miralem. Rođen 3. maja 1973. u Tošćanici. Poginuo 11. novembra 1994. u Rabini (Nevesinje) kao pripadnik 4. izviđačko-diverzantskog bataljona. Zlatni ljiljan posthumno mu je dodijeljen 1996. Vila (Huso) Mirsad. Rođen 1. aprila 1966. u Tošćanici. Poginuo 9. oktobra 1994. na Prenju na dužnosti komandira desetine u 44. brdskoj brigadi. Zlatni ljiljan posthumno mu je dodijeljen 1996.